|  |
| --- |
| **Naziv akta: Odluka o lokalnim porezima Općine Višnjan** |
| **Razdoblje savjetovanja: od 23.11.2023. do 7.12.2023.** |
| **Korisnik** | **Komentar** | **Datum** | **Status** | **Odgovor** |
| Gaetan Mileša | Poštovani Slušao sam neki dan našeg Gradonačelnika kako ističe dobre rezultate iznajmljivača na području Općine Višnjan. Moja je poruka da izvrsnost treba poticati a ne kažnjavati. Nije mi dovoljno tri stranice da obrazložim sva svoja mišljenja o prijedlogu ovog poreza. Evo samo neke od sitnica. Naše susjedne Općine imaju daleko manji ili kao općina Vižinada uopće nemaju porez na kuće za odmor. Što nas stavlja u neravnopravni položaj nasprem susjeda. Smatram pre skupo cijenu od 5eura/m2. Molim obrazloženje na koji način je došlo do tog izračuna. Znamo da postoje mali iznajmljivači i firme koje iznajmljuju više objekta. Trebalo bi razlikovati iste i svakog na drugi način oporezivati. Znamo isto tako da imamo strane državljane i ljude iz drugih gradova i općina koji iznajmljuju smještaj na području Općine Višnjan. Možda ne bi bilo loše uvesti neku vrstu olakšice za domicilno stanovništvo. U glavnom smatram da bi to svakako trebalo još razmotriti i podijeliti u više kategorija. Hvala | 4.12.2023 11:19h | -Odbijen | Sukladno Zakonu o lokalnim porezima člankom 2. točka 12., a temeljem čega je predložena na javnom savjetovanju Odluka o lokalnim porezima Općine Višnjan, definirano je da kuća za odmor je svaka zgrada ili dio zgrade ili stan koji se koriste povremeno ili sezonski. Kućom za odmor ne smatraju se gospodarstvene zgrade koje služe za smještaj poljoprivrednih strojeva, oruđa i drugog pribora.Navedeni porez ne odnosi se na objekte u kojima se obavlja registrirana djelatnost iznajmljivanja sukladno Zakonu o ugostiteljskoj djelatnosti „Narodne novine“ broj 85/15, 121/16, 99/18, 25/19, 98/19, 32/20, 42/20, 126/21. |
| Zoran Dekleva | Poštovani, Smatram da podizanje poreza na kuće za odmor sa prijašnjih cca 2,00 Eur/m2 na sada maksimalno zakonski dopuštenih 5,00 Eura/m2, kao i podizanje iznosa za cca 150 % ugostiteljima za najam terasa u ljetnom periodu nije nikako korektno prema istima jer ako se uzme u obzir da i mali iznajmljivači sa područja Općine Višnjan plaćaju najviše turističke pristojbe u Istri u iznosu od 100,00 Eura godišnje po krevetu, te uzimajući u obzir da s druge strane Turistička zajednica istim tim iznajmljivačima i ugostiteljima ne pruža nikakvu podršku kroz svoje djelovanje i postojanje pošto godinama ne postoji nikakav konkretan plan i strategija koji bi se provodili u svrhu konstantnog promoviranja mjesta odnosno općine putem organizacije razno raznih eventa prvenstveno u periodu tokom turističke sezone po uzoru na ostale susjedne općine, a da ne spominjem da promoviranje mjesta odnosno općine putem web stranice i društvenih mreža (facebook, instagram i ostalo) koje u današnje vrijeme predstavljaju najjači mogući alat za oglašavanje uopće ne postoji od strane Turističke zajednice, a to bi trebala biti primarna obveza Turističke zajednice, onda se postavlja pitanje koji je razlog predlaganja maksimalnih iznosa poreza prema iznajmljivačima ?? Uz sve to ako želimo uzeti za usporedbu susjedne općine (Kaštelir-Labinci i Vižinadu) gdje je komunalna infrastruktura na nekom drugom / višem nivou u usporedbi sa Općinom Višnjan i da za većinu kuća za odmor i ostale privatne smještaje postoji makar uredno postavljena signalizacija, a od iznajmljivača sa područja Općine Višnjan traženo je da sami snose dio troška u iznosu od cca 200,00 Eura za postavljanje signalizacije (dvije table) za svoje privatne smještaje onda se dodatno postavlja pitanje da li povećanje lokalnih poreza pridonosi samo dodatnom pumpanju visine proračuna Općine Višnjan za 2024. godinu gdje je isti predložen u značajnom povećanju u odnosu na 2023. godinu ili postoji konkretan plan od strane Turističke zajednice koji će se prezentirati iznajmljivačima i ugostiteljima kako bi se opravdalo ovo predloženo maksimalno povećanje lokalnih poreza ?? Vjerujem da bi se većina iznajmljivača i ugostitelja složila da su predložena razumna povećanja poreza koja bi predstavljala povećanje od cca 50 % trenutnih iznosa (što nije malo), i gdje bi konkretno porez na kuće za odmor iznosio 3,00 Eura/m2, a najam terasa u ljetnim periodima 3,60 Eura/m2, što se može opravdati zatečenom inflacijom u zadnjih godinu / dvije koja je samim time dovela do povećanja životnih troškova, kao i samog poslovanja. S poštovanjem, Zoran Dekleva | 5.12.2023 11:18 | -Odbijen | Sukladno Zakonu o lokalnim porezima člankom 2. točka 12., a temeljem čega je predložena na javnom savjetovanju Odluka o lokalnim porezima Općine Višnjan, definirano je da kuća za odmor je svaka zgrada ili dio zgrade ili stan koji se koriste povremeno ili sezonski. Kućom za odmor ne smatraju se gospodarstvene zgrade koje služe za smještaj poljoprivrednih strojeva, oruđa i drugog pribora.Navedeni porez ne odnosi se na objekte u kojima se obavlja registrirana djelatnost iznajmljivanja sukladno Zakonu o ugostiteljskoj djelatnosti „Narodne novine“ broj 85/15, 121/16, 99/18, 25/19, 98/19, 32/20, 42/20, 126/21. |
| Goran Perhat | Poštovani, Zanima me razlog i detaljno obrazloženje zašto iznajmljivačima kuća za odmor s prijašnjih 2,00 EUR/m2 podiže se na maksimalnih 5,00 EUR /m2? Što pojedini iznajmljivač ii sama zajednica dobiva s podizanjem poreza ? Kako će općina odnosno turistička zajednica uložiti dobivena poveća porezna sredstva ? Hoće li biti transparenta prema zakonu koji slijedi od početka sljedeće godine ? Ako da, gdje i kako će se moći imati uvid u utrošena sredstva turističke zajednice ? U što će točno uložiti u smislu podizanja kvaliteta, ponude te dostupnosti informacija turističke zajednice općine Višnjan ? Nadalje, zanima me, ako se već porez podiže na maksimalnu vrijednost a u odnosu na susjedne općine npr. gdje nismo ni blizu bilo kakve konkurentnosti ili bilo kakve smislene usporedbe, zanima me zašto Općina nema barem adekvatnu Web stranicu turistike zajednice ? Hoće li se sredstva povišenog poreza odnosno dobiti uložiti u bilo kakvu vrstu digitalizacije TZ-a? Zašto ne postoji lokalni turistički ured koji bi bio na korist kao i gostima/turistima koji tu borave tako i samim mještanima općine ? Što će zapravo s povećanjem poreza za iznajmljivače dobiti, konkretno ? Koji je cilj podizanja poreza kada Općina ima totalnu nefunkcionalnu turističku zajednicu koja godinama nije ulagala u turističku ponudu? Koje je opravdanje za podizanje poreza ? Volio bih kada biste mi nabrojali nekoliko stvari koje su sa strane TZ-a Višnjana napravljene u zadnjih par godina? Zanima me jeli moguće dobiti smisleni odgovor na bilo koje moje postavljeno pitanje ? I također želim izraziti veliko nezadovoljstvo funkcionirane turističke zajednice, sramotno je da jedna takva bogata sredina zanemaruje sve što može dobro učiniti po pitanju turizma a ima obzira podizati porez. Moje pitanje je - Zašto ? S poštovanjem, Goran Perhat | 6.12.2023 11:27h | -Odbijen | Sukladno Zakonu o lokalnim porezima člankom 2. točka 12., a temeljem čega je predložena na javnom savjetovanju Odluka o lokalnim porezima Općine Višnjan, definirano je da kuća za odmor je svaka zgrada ili dio zgrade ili stan koji se koriste povremeno ili sezonski. Kućom za odmor ne smatraju se gospodarstvene zgrade koje služe za smještaj poljoprivrednih strojeva, oruđa i drugog pribora.Navedeni porez ne odnosi se na objekte u kojima se obavlja registrirana djelatnost iznajmljivanja sukladno Zakonu o ugostiteljskoj djelatnosti „Narodne novine“ broj 85/15, 121/16, 99/18, 25/19, 98/19, 32/20, 42/20, 126/21. |